wickkiey/tamil-wikipedia-chunked huggingface dataset:
# இலங்கையின் 15-வது நாடாளுமன்றம்

**இலங்கையின் 15-வது நாடாளுமன்றம்** (*15th Parliament of Sri Lanka*) அல்லது **இலங்கைக் குடியரசின் 8-வது நாடாளுமன்றம்** என்பது 2015 ஆகத்து 17 இல் நடைபெற்ற இலங்கை நாடாளுமன்றத் தேர்தலின் முடிவுகளின் படி அமைக்கப்பட்ட இலங்கை நாடாளுமன்றம் ஆகும். இதன் முதலாவது அமர்வு 2015 செப்டம்பர் 1 இடம்பெற்றது. இலங்கை அரசியலமைப்புச் சட்டத்தின் படி நாடாளுமன்றத்தின் ஆயுட்காலம் முதலாவது அமர்வில் இருந்து நான்கரை முதல் ஐந்து ஆண்டுகளாகும்.
# இலங்கையின் 15-வது நாடாளுமன்றம்

## தேர்தல்

ஐமசுகூ
ததேகூ |]]  
15-வது நாடாளுமன்றத்திற்கான தேர்தல் 2015 ஆகத்து 17 இல் நடைபெற்றது. ஐக்கிய தேசியக் கட்சி (ஐதேக) தலைமையிலான ஐக்கிய தேசிய முன்னணி (ஐதேமு) 106 இடங்களைக் கைப்பற்றியது. ஆனாலும் நாடாளுமன்றத்தில் அறுதிப் பெரும்பான்மையைப் பெறவில்லை. ஆளும் ஐக்கிய மக்கள் சுதந்திரக் கூட்டணி (ஐமசுகூ) 95 இடங்களைக் கைப்பற்றியது. இலங்கைத் தமிழரைப் பிரதிநிதித்துவப்படுத்தும் தமிழ்த் தேசியக் கூட்டமைப்பு (ததேகூ) 16 டங்களைக் கைப்பற்றியது.
# பீட்டர் ஆர். லாஸ்ட்

**பீட்டர் ராபர்ட் லாஸ்ட்**(*Peter Robert Last*) ஆத்திரேலிய மீனியல் ஆய்வாளர் ஆவார். இவர் ஆத்திரேலிய தேசிய மீன் சேகரிப்பின் கண்காணிப்பாளரும், தாசுமேனியா, ஹோபார்ட்டில் உள்ள சி.எஸ்.ஐ.ஆர்.ஓ. கடல் மற்றும் வளிமண்டல ஆராய்ச்சி (சி.எம்.ஏ.ஆர்) நிலையத்தின் மூத்த முதன்மை ஆய்வாளரும் ஆவார். இவர் குறுத்தெலும்பு மீன் நிபுணர் ஆவர். பல புதிய வகை சுறாமீன்கள் குறித்து விவரித்துள்ளார்.  
லாஸ்ட், "ஆத்திரேலியாவின் சுறா மற்றும் கதிர் மீன்கள்" (*Sharks and Rays of Australia*) எனும் புத்தகத்தின் இணை எழுத்தாளர் ஆவார். மேலும் இவர் ஆத்திரேலிய ஹேண்ட்மீன்கள் (லோஃபிஃபார்ம்ஸ்: பிராச்சியோனிச்ச்திடே) எனும் புத்தகத்தினை திருத்திய பதிப்பினை எழுதியுள்ளார். இதில் மூன்று புதிய பேரினங்கள், ஒன்பது புதிய இனங்கள் குறித்த விளக்கங்களை இணைத்துள்ளார். இவருக்கு 2009ஆம் ஆண்டில், ஆத்திரேலிய மீன் உயிரியல் சமூகத்தின் மிக உயரிய விருதான கே. ராட்வே ஆலன் விருது வழங்கப்பட்டது.
# லஸ்ஸி

**லஸ்ஸி** (*lassi*) என்பது இந்தியாவில் தோன்றிய தயிர் அடிப்படையிலான ஒரு பிரபலமான பாரம்பரிய பானமாகும். லஸ்ஸி என்பது தயிர், தண்ணீர், மசாலா மற்றும் சில நேரங்களில் பழங்களின் கலவைக் கொண்டு தயாரிக்கப்படும். உப்பு லஸ்ஸி என்பது தூக்கைப் போன்றது. இனிப்பு மற்றும் மாம்பழ லஸ்ஸிகள் மில்க் ஷேக்குகள் போன்றவை. பாங் லஸ்ஸி என்பது கஞ்சாவுடன் மருந்து வடிவத்தில் அளிக்கப்படுகிறது. *சாஸ்* என்பது மெல்லிய நிலைத்தன்மையின் ஒத்த பானமாகும்.
# லஸ்ஸி

## வகைகள்

### பாரம்பரிய உப்பு லஸ்ஸி

லஸ்ஸியின் பாரம்பரிய உப்பு வடிவம் இந்திய துணைக் கண்டத்தில் அதிகம் காணப்படுகிறது. சேர்க்கப்பட்ட உப்புடன் தண்ணீருடன் தயிரினை கலப்பதன் மூலம் இது தயாரிக்கப்படுகிறது. இதன் விளைவாக பானம் உப்பிட்ட லஸ்ஸி என்று அழைக்கப்படுகிறது. இது தூக் போன்றது.
# லஸ்ஸி

## வகைகள்

### இனிப்பு லஸ்ஸி

இனிப்பு லஸ்ஸி என்பது சர்க்கரை, பன்னீர் அல்லது எலுமிச்சை, இசுட்ராபெரி அல்லது பிற பழச்சாறுகளுடன் சுவைக்கப்படும் லஸ்ஸியின் ஒரு வடிவமாகும். குறிப்பாக விலை அதிகமான குங்குமப்பூ லஸ்ஸிகள் இந்தியாவில் ராஜஸ்தானிலும், குசராத்திலும் மேலும் சிந்துவிலும் சிறப்பானதாகும். மக்கானியா லஸ்ஸி என்பது வெறுமனே வெண்ணெய் கட்டிகளுடன் கூடிய லஸ்ஸி ( மக்கான் என்பது குசராத்தி, உருது, இந்தி, சிந்தி மற்றும் பஞ்சாபி போன்றவற்றில் வெண்ணையைக் குறிக்கும் ஒரு சொல்). இது பொதுவாக கிரீமி மில்க் ஷேக் ஆகும்.
# லஸ்ஸி

## வகைகள்

### மாம்பழ லஸ்ஸி

மாம்பழ லஸ்ஸி தயிர், பால் மற்றும் மாம்பழக் கூழ் ஆகியவற்றிலிருந்து தயாரிக்கப்படுகிறது. மேலும் இதில் சர்க்கரை சேர்க்கப்படலாம். தயிர், கிரீம் அல்லது ஐஸ்கிரீமுடன் கலந்த இனிப்பு கேசர் மாம்பழ கூழ் பயன்படுத்தி குளிர்ச்சியாக இது பரிமாறப்படுகிறது.
# லஸ்ஸி

## வகைகள்

### பாங் லஸ்ஸி

பாங் லஸ்ஸி என்பது ஒரு கஞ்சா-கலந்த பானமாகும், இது கஞ்சாவின் திரவ வடிவமான பாங்கைக் கொண்டுள்ளது. இது கஞ்சாவின் பிற உண்ணும் வடிவங்களைப் போலவே விளைவுகளைக் கொண்டுள்ளது. இது இந்தியாவின் பல பகுதிகளில் சட்டபூர்வமானது. மேலும் முக்கியமாக ஹோலியின் போது விற்கப்படுகிறது. பாங் சேர்த்த பக்கோராக்களும் சில நேரங்களில் சாப்பிடப்படுகின்றன. உத்தரப் பிரதேசத்தில் உரிமம் பெற்ற பாங் கடைகள் இருப்பதாக அறியப்படுகிறது. மேலும் இங்கு பல இடங்களில் ஒருவர் பாங் தயாரிப்புகளை வாங்கி பாங் லஸ்ஸி குடிக்கலாம்.
# லஸ்ஸி

## சாஸ்

*சாஸ்* என்பது *லஸ்ஸியைப்* போன்ற ஒரு உப்பு கலந்த பானமாகும். ஆனால் *லஸ்ஸியை* விட அதிகமான தண்ணீரைக் கொண்டிருக்கலாம் மற்றும் அதன் நிலைத்தன்மையைக் குறைக்க பாலின் கொழுப்புப் பகுதி அகற்றப் பட்டு வழங்கப்படுகிறது. சுவைக்காக உப்பு, சீரகம் அல்லது புதிய கொத்தமல்லி சேர்க்கப்படுகிறது. சில இடங்களில் இஞ்சி மற்றும் பச்சை மிளகாய் சுவையூட்டலாக சேர்க்கப்படலாம். *சாஸ்* இந்தியாவில் பிரபலமாக உள்ளது. இது உணவு நேரத்தில் அல்லது அதற்குப் பிறகு அருந்தப்படும் ஒரு பொதுவான பானமாகும் .
# புனே மாநகராட்சி

**புணே மாநகராட்சி** (**Pune Municipal Corporation** (**PMC**, மராத்தி: पुणे महानगरपालिका, **Puṇe Mahānagarpālikā**) இந்தியாவின் மகாராட்டிரா மாநிலத்தின் புனே பெருநகரத்தின் குடிமைப் பணிகளை மேற்கொள்ளும் மாநகராட்சி ஆகும். தற்போது புணே மாநகராட்சி 331.26 சதுர கிலோ மீட்டர் பரப்பளவும், 3.4 மில்லியன் குடியிருப்பாளர்களையும் கொண்டுள்ளது. 1949 வரை நகராட்சியாக இருந்த புனே, 15 பிப்ரவரி 1950-இல் மாநகராட்சியாக நிலை உயர்த்தப்பட்டது. புணே மாநகராட்சியின் ஆட்சி மன்றக் குழு மேயர் தலைமையில் துணை மேயர் மற்றும் 162 வார்டு உறுப்பினர்களால் ஆனது. இதன் அன்றாட நிர்வாகம் இந்திய ஆட்சிப் பணி அதிகாரி தலைமையில் அதிகாரிகளால் மேற்கொள்ளப்படுகிறது.
# புனே மாநகராட்சி

## அதிகார வரம்பு

புணே மாவட்டத்தின் நிர்வாகத் தலைமையிட நகரமான புனே மாநகராட்சியானது, புனே நகர்புற தாலுகாவின் பகுதிகளை உள்ளட்டக்கியது.
புனே மாநகராட்சி காவல் துறை ஆணையாளராக இந்தியக் காவல் பணி அதிகாரி உள்ளார்.  
சூலை 2017-இல் புனே நகரத்தைச் சுற்றியுள்ள 8.07 சதுர கிலோ மீட்டர் பரப்பளவு கொண்ட 11 கிராமப்புற பகுதிகளும், 2,78,000 மக்களும் புனே மாந்கராட்சியுடன் இணைக்கப்பட்டது. தற்போது புனே மாநகராட்சி 331.26 சதுர கிலோ மீட்டர் பரப்பளவு கொண்டுள்ளது.
# புனே மாநகராட்சி

## நிர்வாகம்

புனே மாநகராட்சியின் ஆட்சி மன்றக் குழு மேயர் தலைமையிலும், அன்றாட நிர்வாகம் ஆணையாளர் தலைமையிலும் மேற்கொள்ளப்படுகிறது.
# புனே மாநகராட்சி

## நிர்வாக மண்டலங்கள்

162 வார்டுகள் கொண்ட புனே மாநகராட்சியின் நிர்வாக வசதிக்காக துணை ஆணையாளர் தலைமையில் 5 மண்டலங்களாகப் பிரிக்கப்பட்டுள்ளது. மண்டல அலுவலகத்தின் கீழ் மூன்று வார்டுக் குழு அலுவலகங்கள் உதவி இயக்குனர்கள் தலைமையில் செயல்படும், வார்டுக் குழு அலுவலகம் என்பது ஒன்று அல்லது அதற்கு மேற்ப்பட்ட வார்டுகளைக் கொண்டிருக்கும்.
# புனே மாநகராட்சி

## இதனையும் காண்க

- புனே பெருநகரப் பகுதிகள்
- பிம்பிரி-சிஞ்ச்வடு மாநகராட்சி
- புனே கண்டோன்மென்ட்
- தேகு ரோடு கண்டோன்மென்ட்
- கட்கி கண்டோன்மென்ட்
# ஹபிபுல்லா பெய்க்

**மரு. ஹபிபுல்லா பெய்க்** (*Dr.Habibullah Baig*) என்பவர் இந்திய ஒன்றிய முஸ்லிம் லீக்கட்சியைச் சேர்ந்த, தமிழக அரசியல்வாதி ஆவார். இவர் 1967-68 ஆம் ஆண்டு சென்னை மேயராக பணியாற்றினார்.
# ஹபிபுல்லா பெய்க்

## சென்னை மாநகராட்சி மன்றத் தலைவர்

1967-68 ஆம் ஆண்டில் சென்னை மாநகராட்சியின் மன்றத் தலைவர் ஆனார்.
# ஹபிபுல்லா பெய்க்

## சட்டமன்ற உறுப்பினராக

சென்னை மாநிலத்தின் நான்காவது சட்டமன்றத் தேர்தலில் 1967 ஆம் ஆண்டு துறைமுகம் (சட்டமன்றத் தொகுதி)யில் போட்டியிட்டு வெற்றி பெற்றார். மேலும் சட்டமன்ற வணிக ஆலோசனைக்குழுவிலும் இடம்பெற்றிருந்தார்.
# பிம்பிரி-சிஞ்ச்வடு மாநகராட்சி

**பிம்பிரி சிஞ்ச்வாட் மாநகராட்சி** (**Pimpri Chinchwad Municipal Corporation**) இந்தியாவின் மகாராட்டிரா மாநிலத்தின் புணே மாவட்டத்தில் உள்ள ஹவேலி தாலுகா மற்றும புனே மாநகராட்சியை ஒட்டி அமைந்துள்ளது. இந்த மாநகராட்சி பிம்பிரி-சிஞ்ச்வடு மாநகரத்தின் மேம்பாடு நிர்வாகத்தை மேற்கொள்கிறது.  
ஹவேலி தாலுகாவின் பிம்பிரி, சிஞ்ச்வடு, அகுர்தி, வாகட் மற்றும் போசரி போன்ற தொழிற்சாலைப் பகுதிகளைக் கொண்டு, 11 அக்டோபர் 1982-இல் பிம்பிரி-சிஞ்ச்வடு மாநகராட்சி நிறுவப்பட்டது. இம்மாநகராட்சி 181 சதுர கிலோ மீட்டர் பரப்பளவும், 1.72 மில்லியன் மக்கள்தொகையும் கொண்டது.
# பிம்பிரி-சிஞ்ச்வடு மாநகராட்சி

## நிர்வாகம்

இம்மாநகராட்சியின் அன்றாட நிர்வாகம் இந்திய ஆட்சிப் பணி அதிகாரியின் தலைமையில் நடைபெறுகிறது. இம்மாநகராட்சி மன்றக் குழு மேயர் மற்றும் துணை மேயர் தலைமையிலான 128 வார்டு உறுப்பினர்களைக் கொண்டது.
# பிம்பிரி-சிஞ்ச்வடு மாநகராட்சி

## வரலாறு

புனே நகரத்தின் புறநகர்கள் பகுதிகளான பிம்பிரி, சிஞ்ச்வடு, அகுர்தி மற்றும் போசரி பகுதிகளைக் கொண்டு 1970-இல் பிம்பிரி-சிஞ்ச்வடு நகராட்சி நிறுவப்பட்டது. 11 அக்டோபர் 1982-இல் இந்நகராட்சியின் சாங்கவி, பிம்பிளே குரவ், கசர்வடி, பிம்பளே சௌதாகர், பிம்பிளே நீலக், ரகாதன், தேர்காவ், வாகட் போன்ற சுற்றுப்பகுதிகளைக் கொண்டு பிம்பிரி-சிஞ்ச்வடு மாநகராட்சியாக தரம் உயர்த்தப்பட்டது.
1997-இல் போசரி, நிக்டி போன்ற 18 கிராமப்புற பகுதிகள் இம்மாநகராட்சியுடன் இணைக்கப்பட்ட பிறது, இதன் பரப்பளவு 181 சதுர கிலோ மீட்டர் பரப்பளவாக உயர்ந்துள்ளது.
# பிம்பிரி-சிஞ்ச்வடு மாநகராட்சி

## இதனையும் பார்க்க

- புனே பெருநகரப் பகுதிகள்
- புனே மாநகராட்சி
- புனே கண்டோன்மென்ட்
- தேகு ரோடு கண்டோன்மென்ட்
- கட்கி கண்டோன்மென்ட்
# பிரசாந்த் சோப்ரா

**பிரசாந்த் சோப்ரா** (பிறப்பு: அக்டோபர் 7, 1992) ஓர் துடுப்பாட்ட வீரர் . இவர் 2012 ஆம் ஆண்டு நடைபெற்ற ஐசிசி 19 வயதுக்குட்பட்ட துடுப்பாட்ட உலகக் கோப்பை சாம்பியன் தொடரில் இந்தியா அணியில் விளையாடி இருந்தார். சோப்ரா ரஞ்சி கோப்பையில் இமாச்சல பிரதேச அணியில் விளையாடியுள்ளார். மேலும் ரஞ்சி கோப்பையில் ஒரு பருவத் தொடரில் அதிக ரன்கள் எடுத்த இமாச்சல பிரதேச துடுப்பாட்ட வீரர் என்ற சாதனையை படைத்துள்ளார்.
# பிரசாந்த் சோப்ரா

## தொழில்

2017 அக்டோபரில் நடந்த 2017–18 ரஞ்சி கோப்பையில், இமாச்சல பிரதேசத்திற்கும் பஞ்சாபிற்கும் இடையிலான போட்டியில் தொடக்க நாள் ஆட்டத்தில் 271 ரன்கள் எடுத்தார் . இது ரஞ்சி கோப்பையில் ஒரே நாளில் அதிக ஓட்டங்களை எடுத்த இரண்டாவது துடுப்பாட்டக்காரர் என்ற சிறப்பும் மற்றும் இமாச்சலப் பிரதேச அணிக்கிற்காக ஒரு வீரர் அடித்த அதிகபட்ச அதிக ஓட்டங்கள் இதுவே ஆகும். இதே தொடரில் சோப்ரா 338 ரன்கள் எடுத்தார். இது ரஞ்சி கோப்பையில் ஒரு துடுப்பாட்டக்காரர் எடுத்த பத்தாவது அதிக மொத்த ஓட்டங்களும் , இமாச்சல பிரதேசத்திற்காக ஒரு துடுப்பாட்டக்காரர் அடித்த முதல் மூன்று சதமாகும். 2017–18 ரஞ்சி கோப்பையில் இமாச்சலப் பிரதேசத்திற்காக அதிக ரன்கள் எடுத்த துடுப்பாட்டக்காரரான இவர் ஐந்து போட்டிகளில் 581 ஓட்டங்களை எடுத்தார்.  
2018 ஜனவரி, 2018 ஐபிஎல் ஏலத்தில் இவரை ராஜஸ்தான் ராயல்ஸ் அணி வாங்கியது. 2018 ஜூலை , 2018–19 துலீப் கோப்பைக்கான இந்தியா கிரீன் அணியில் இடம் பெற்றிருந்தார்.  
2020 ஐபிஎல் ஏலத்திற்கு முன்னதாக இவரை ராஜஸ்தான் ராயல்ஸ் அணியில் இருந்து வெளியே அனுப்பியது.
# முதுகெலும்பிகளின் தொல்லுயிரியல் (நூல்)

***முதுகெலும்பிகளின் தொல்லுயிரியல்*** (*Vertebrate Paleontology*) என்பது சிகாகோ பல்கலைக்கழக பதிப்பகத்தால் வெளியிடப்பட்ட ஆல்பிரட் ஷெர்வுட் ரோமர் எழுதிய முதுகெலும்புடைய உயிரிகளின் தொல்லுயிரியல் குறித்த உயர்கல்வி நூலாகும். இந்நூலின் மூன்று பதிப்புகள் முறையே 1933, 1945, 1966 ஆகிய ஆண்டுகளில் பதிப்பிக்கப்பட்டன. பல ஆண்டுகளாக இந்நூலே முதுகெலும்பிகளின் அதிகாரப்பூர்வ மேற்கோள் நூலாக விளங்கியது. டி.எஸ். பார்சனாலைத் துணை ஆசிரியராகக் கொண்டு ஒப்பீட்டு உடற்கூறியலை மையமாக்கிய சுருக்கத் தொகுப்பானது 1977ஆம் ஆண்டும் 1985ஆம் ஆண்டும் அச்சிடப்பட்டது. 1988 ஆம் ஆண்டு ராபர்ட் எல். கரோல் எழுதிய முதுகெலும்பிகளின் தொல்லுயிரியல் மற்றும் பரிணாமம் (Vertebrate Paleontology and Evolution) என்ற நூல் ரோமரின் புத்தகத்தை அடிப்படையாகக் கொண்டே எழுதப்பட்டுள்ளது.
ரோமரின் புத்தகம் அழிந்துபோன மற்றும் தற்போதைய முதுகெலும்பு உயிரிகள் குறித்த விரிவான தகவல்களைக் கொண்டுள்ளது. மேலும் பாலூட்டியினை ஒத்த ஊர்வன குறித்துக் குறிப்பாகக் கூறப்பட்டுள்ளது ரோமரின் முக்கிய ஆர்வத்தினை காட்டுவதாக இருக்கின்றது. புத்தகத்தின் பின்பகுதியில் உள்ள விலங்கின வகைப்பாட்டுப் பட்டியல் சிறப்பிடம் பெறுவதாக உள்ளது. ஏனெனில் இப்புத்தகம் வெளியிடப்பட்ட நேரத்தில் அறியப்பட்ட ஒவ்வொரு விலங்கினத்தினையும் உள்ளடக்கியதோடு, விலங்குகளின் வாழிடம், பாறை அடுக்குகளில் படிந்துள்ள புதைபடிவ விலங்குகளை விவரிப்பதாகவும் உள்ளது.
# எஸ். சாதிக்

**முனைவர். எஸ். சாதிக்** (*Dr. S. Sathikh*) (பிறப்பு : 1934) என்பவர் சென்னைப் பல்கலைக்கழகத்தின், முன்னாள் துணை வேந்தர் (26.11.1990-25.11.1993 ) ஆவார்.
# எஸ். சாதிக்

## பிறப்பு

திருநெல்வேலி மாவட்டம் - பாளையங்கோட்டை அருகிலுள்ள பர்கிட்மாநகரம் என்ற கிராமத்தில் 1934 இல் பிறந்தார். சாதிக் இரண்டாவது பிள்ளையாக பிறந்தார் இவருக்கு அக்காவும், இரண்டு சகோதர்களும் உள்ளனர்.
# எஸ். சாதிக்

## கல்வி

- திருநெல்வேலி மறைமாவட்ட சங்கப்பள்ளியிலும் (T D T A Elementary School ) பின்னர் செயின்ட் ஜான்ஸ் நடுநிலைப்பள்ளியிலும் பள்ளி கல்வியை பயின்றார். 11 ஆம் வகுப்புக்குப் பிறகு (பின்னர் பள்ளி இறுதி), சாதிக் 1952 இல் பாளையம்கோட்டையில் உள்ள செயின்ட் ஜான் கல்லூரி இடைநிலை வகுப்பில் சேர்ந்தார். பள்ளியில் பயிலும்போதே தமிழிலும், ஆங்கிலத்திலும் நல்ல புலமைபெற்றார்.
- 1955 ஆம் ஆண்டில் அண்ணாமலைப் பல்கலைக்கழகத்தில் பொறியியல் பயின்றார். பல்கலைக்கழகத்தில் படித்த நான்காண்டு காலமும் கால்பந்தாட்டத்தில் சிறந்து விளங்கினார்.
- 1963 ஆம் ஆண்டில் இந்தியன் இன்ஸ்டிடியூட் ஆப் சயின்ஸில் சேர்ந்து முதுநிலை பொறியியல் கல்வியை இயந்திர வடிவமைப்பில் பயின்றார்.
# எஸ். சாதிக்

## பேராசியராக

சாதிக் 1959-1963 க்கு இடைபட்ட காலத்தில் அண்ணாமலை பல்கலைக்கழகத்தில் பேராசியராக பணியாற்றினார் அவர் படம் வரைதல், ஹைட்ராலிக் இயந்திரங்கள், இயந்திர வடிவமைப்பு ஆகியவற்றைக்கற்றுக் கொடுத்தார். 1965 ஆம் ஆண்டு முதுநிலை பயின்றப்பின் மீண்டும் பேராசியராக அண்ணாமலை
பல்கலைக்கழகத்தில் பணியாற்றினார்
# விக்கிப்பீடியா:Statistics/weekly/23-Aug-2020
# வி. எம். சத்திரம்

**வி. எம். சத்திரம்** (V. M. Chatram) அல்லது வி.மு. சத்திரம் என்பது *விசயராகவ முதலியார் சத்திரம்* என்பதாகும். இது தமிழ்நாடு, திருநெல்வேலி மாவட்டத்தில் அமைந்துள்ள வேகமாக வளர்ந்துவரும் நகர்ப்பகுதியாகும். முன்பு கிராம ஊராட்சியாக இருந்த வி. எம். சத்திரம் 1994 சூன் 1 முதல் திருநெல்வேலி மாநகராட்சியின் ஒரு வார்டாக மேம்பாடடைந்தது. வேகமாக நகர்பகுதியாக மாறிவரும், வி. எம். சத்திரத்துடன் இணைந்த/அருகில் உள்ள நகர்களாக வ.வு.சி. நகர், ஸ்ரீனிவாசகம் நகர், ஆதித்தனார் நகர், டி. வி. எஸ் நகர் உள்ளன.
# வி. எம். சத்திரம்

## பள்ளிகள்

வி. எம். சத்திரத்தில் அமைந்துள்ள பள்ளிகள்:
- ஊராட்சி ஒன்றிய தொடக்கப்பள்ளி
- ஆர் சி தொடக்கப் பள்ளி, ஆரோக்கியநாதபுரம்
- ரோசுமேரி மெட்ரிக் மேனிலைப் பள்ளி,
- ஒயாசிஸ் மெட்ரிக் மேனிலைப் பள்ளி, தூத்துக்குடி சாலை
- தூய ஜோசப் உயர்நிலைப் பள்ளி, ஆரோக்கியநாதபுரம்
- தூய அந்தோணியார் பொதுப் பள்ளி
- ரோசுமேரி பொதுப் பள்ளி
- மார்னிங் ஸ்டார் மழலையர் தொடக்கப்பள்ளி
# வி. எம். சத்திரம்

## வழிபாட்டுத் தலங்கள்

- முப்பிடாதி அம்மன் கோயில்
- தளவாய் மாடசாமி கோவில்
- கரையடி சுடலைக் கோயில்
- தடிவீர சுவாமி கோயில்
- பத்திரகாளி அம்மன் கோயில்
- இராமர் கோயில்
- பிள்ளையார் கோயில்
- ஆர். சி. தேவாலயம்
# வி. எம். சத்திரம்

## பொது நூலகம்

வி. எம். சத்திரத்தில் அரசு பொது நூலகம் ஒன்று செயல்பட்டுவருகிறது. இது இங்குள்ள மாணவர்களுக்கும் இளைஞர்களுக்கும் பெரிதும் உதவியாக உள்ளது. இந்நூலகத்தில் சார்பில் நூல்கள் குறித்து கருத்தரங்கம், விவாதங்கள் உள்ளிட்ட நிகழ்வுகளும் நடத்தப்படுகின்றன.
# வி. எம். சத்திரம்

## வங்கிகள்

- தமிழ்நாடு கிராம வங்கி
- இந்தியன் வங்கி (கே. டி. சி. நகர்)
# வி. எம். சத்திரம்

## வங்கிகள்

### தானியங்கி பணம் வழங்கும் மையம் (ஏடிஎம்)

- இந்தியன் வங்கி
- தமிழ்நாடு மெகண்டைல் வங்கி
- ஸ்டேட் பாங்க் ஆப் இந்தியா
# வி. எம். சத்திரம்

## குளங்கள்

வி. எம். சத்திரத்தின் நீராதரங்களாக நொச்சிக்குளம், மூர்த்திநயினார்குளம், பீர்க்கன்குளம் உள்ளன. இந்த குளங்கள் மூலம் சுமார் 40 ஏக்கர் விவசாய நிலங்கள் நீர்பாசன வசதி பெறுகின்றன. இங்கு கத்தரி, வெண்டை, தடியங்காய் உள்ளிட்டப் பூம்பயிர்களும், நெல், வாழை முதலிய பயிர்களும் பயிரிடப்படுகின்றன.
# வி. எம். சத்திரம்

## திடக்கழிவு மேலாண்மை

திருநெல்வேலி மாநகரப் பகுதியில் செயல்படுத்தப்படும் திட்டமான குப்பைகளை வீடுகளிலே உரமாக்கும் திட்டம் முதன் முதலாக வி. எம். சத்திரம் பகுதிகளில் அறிமுகப்படுத்தப்பட்டுள்ளது. இத்திட்டத்தின் படி இப்பகுதியில் சுமார் 150 வீடுகளில் 5 அடி உயரமுள்ள பி.வி.சி குழாய் வீடுகளின் அருகில் புதைத்துவைக்கப்பட்டு, அதனுள் வீடுகளில் சேகரிக்கப்படும் கரிமக் கழிவுகளை நிரப்ப பரிந்துரைக்கப்பட்டுள்ளது. இவ்வாறு இடப்படும் குப்பைகள் 45 நாட்களில் இயற்கை உரமாக மாறிவிடும்.
# வி. எம். சத்திரம்

## குறுங்காடுகள்

வி.எம் சத்திரத்திலுள்ள மூர்த்திநயினார் குளம் அருகில் சுமார் 2000 சதுர அடி பரப்பில் குறுங்காடு ஒன்று உருவாக்கப்பட்டுள்ளது. மியாவாக்கி வகையைச் சார்ந்த இந்த குறுங்காட்டில் சுமார் 120 வகையான மரக்கன்றுகள் நடப்பட்டுள்ளன.இது வி.மு.சத்திரம் மேம்பாட்டு அமைப்பு என்ற தன்னார்வ தொண்டு அமைப்பின் மூலம் உருவாக்கப்பட்டது என்பது குறிப்பிடத்தக்கது.
# ம. இராமேசுவரன்

**மருதபாண்டி இராமேசுவரன்** (*Marudapandy Rameshwaran*, பிறப்பு: 26 திசம்பர் 1976) இலங்கையின் மலையகத் தமிழ் அரசியல்வாதி ஆவார்.  
இராமேசுவரன் 1976 திசம்பர் 26 இல் பிறந்தார். இவர் 2009, 2013 மத்திய மாகாணசபைத் தேர்தல்களில் போட்டியிட்டு மாகாணசபை உறுப்பினராக இருந்தார். அத்துடன் மத்திய மாகாணசபையில் பல அமைச்சரவைப் பொறுப்புகளிலும் இருந்துள்ளார்.  
இராமேசுவரன் 2020 நாடாளுமன்றத் தேர்தலில் இலங்கை தொழிலாளர் காங்கிரஸ் கட்சியின் சார்பில் இலங்கை பொதுசன முன்னணியின் வேட்பாளராக நுவரெலியா மாவட்டத்தில் போட்டியிட்டு நாடாளுமன்றத்திற்கு முதல் தடவையாகத் தேர்ந்தெடுக்கப்பட்டார்.  
**எம். இராமேசுவரனின் தேர்தல் வரலாறு**  
| 2009 மாகாணசபை | நுவரெலியா மாவட்டம் | இலங்கை தொழிலாளர் காங்கிரஸ் | ஐக்கிய மக்கள் சுதந்திரக் கூட்டணி | align= | **தெரிவு** |  |
| --- | --- | --- | --- | --- | --- | --- |
| 2013 மாகாணசபை | நுவரெலியா மாவட்டம் | இலங்கை தொழிலாளர் காங்கிரஸ் | ஐக்கிய மக்கள் சுதந்திரக் கூட்டணி | align= | **தெரிவு** |  |
| 2020 நாடாளுமன்றம் | நுவரெலியா மாவட்டம் | இலங்கை தொழிலாளர் காங்கிரஸ் | இலங்கை பொதுசன முன்னணி | align= | **தெரிவு** | } |
# விலங்ஙன் குன்று

**விலங்ஙன் குன்று** (மலையாளம்: വിലങന് കുന്നു) என்பது இந்தியாவின், கேரள மாநிலத்தின், திருச்சூர் நகரத்திற்கு அருகிலுள்ள ஆதாத் பஞ்சாயத்தில் அமைந்துள்ள ஒரு குன்றாகும். இந்த குன்றின் மேலிருந்து திருச்சூர் நகரம் மற்றும் திருச்சூரை ஒட்டிய வயல்வெளிகளை கண்டு களிக்கலாம். இந்த குன்றை திருச்சூர் நகரத்தின் *ஆக்சிசன் ஜாடி* என்று குறிப்பிடப்படுகிறது. 'விலங்ஙன் குன்னு' என்று மலையாளத்தில் அழைக்கப்படும் இந்தக் குனிறின் பெயரானது ஒரு பிழையான பெயர், ஏனெனில் 'விலங்ஙன்' என்றாலே மலை என்று பொருள். 'விலங்ஙன்' என்ற சொல்லுக்கு அடுத்து 'குன்னு' என்ற சொல்லை சேர்க்க வேண்டிய அவசியமில்லை. இது முதனிலைத் திராவிட மொழியிலிருந்து பெறப்பட்ட ஒரு பண்டைய மலையாள சொல் ஆகும். 1970 கள் வரை 'குன்னு' என்ற சொல்லை வருவாய்த் துறை அதிகாரிகளும், உள்ளூர்வாசிகளும் பயன்படுத்தவில்லை. இது அண்மைகால சேர்த்தலாகும். தமிழிலும் 'விலங்ஙன்' என்றால் மலை என்பதாகும்.
# விலங்ஙன் குன்று

## நிலவியல்

விலங்ஙன் 8 கிலோமீட்டர் சுற்றளவு கொண்ட ஒரு செம்புரைக்கல் குன்றாகும். குனிறின் மேற்புறம் உள்ள சுமார் 5 ஏக்கர் பகுதியானது கடல் மட்டத்திலிருந்து 80 மீட்டர் உயரம் கொண்டது. இந்த குன்று முன்பு ஒரு இராணுவ தளமாகவும், இரண்டாம் உலகப் போரின்போது ஒரு கண்காணிப்பு முகாமாகவும் இருந்தது.
# விலங்ஙன் குன்று

## வசதிகள்

இந்த மலையில் திறந்தவெளி திரையரங்கம், குழந்தைகள் பூங்கா, குடும்பஸ்ரீ உணவகம், விலங்ஙன் மலையேறு சங்கம், அசோகவனம் சமிதி ஆகியவை உள்ளன. மலையில் கேரள சுற்றுலாத்துறை மற்றும் உஷாதி ஆகியவற்றுடன் இணைந்து விலங்ஙன் மலையேற்ற சங்கத்தாலும், அசோகவனம் சமிதியாலும் பராமரிக்கப்படும் அசோகவனம் என்ற மூலிகைத் தோட்டம் உள்ளது. அமலா மருத்துவமனைக்கு அருகிலுள்ள நெடுஞ்சாலையில் இருந்து மலையின் உச்சியில் செல்லும் பாதை தொடங்குகிறது. இந்த மலை காலை 07.00 மணி முதல் மாலை 07.00 மணி வரை திறந்திருக்கும்.
# சிவம் சவுத்ரி

**சிவம் சவுத்ரி** (பிறப்பு 4 ஆகஸ்ட் 1997) உத்தரபிரதேசத அணிக்காக விளையாடும் ஓர் இந்திய முதல் தர துடுப்பாட்ட வீரர். இவர் 2015, பிப்ரவரி 6, அன்று 2014–15 ரஞ்சி கோப்பையில் உத்தரபிரதேசத்திற்காக அணிக்காக களமிறங்கியதன் மூலம் முதல் தர துடுப்பாட்டத்தில் அறிமுகமானார். 2017, பிப்ரவரி 5, அன்று 2016–17 மாநிலங்களுக்கிடையே நடைப்பெறும் இருபது -20 போட்டியில் உத்தரபிரதேசத்திற்காக களமிறங்கியதன் மூலம் இருபதுக்கு 20 போட்டியில் அறிமுகமானார். 2017, மார்ச் 1, அன்று 2016–17 விஜய் ஹசாரே கோப்பையில் உத்தரபிரதேசத்திற்காக விளையாடியதன் மூலம் தனது பட்டியல் ஏ தரவரிசை போட்டியில் அறிமுகமானார்.
# லோலாப் (சட்டமன்ற தொகுதி)

**லோலாப் சட்டமன்றத் தொகுதி** என்பது இந்தியாவின் வடக்கு மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். இது பாரமுல்லா மக்களவை தொகுதிக்கு உட்பட்டதாகும்
# லோலாப் (சட்டமன்ற தொகுதி)

## சட்டமன்ற உறுப்பினர்

- 1962: குலாம் நபி வாணி, ஜம்மு & காஷ்மீர் தேசிய மாநாடு
- 1967: குலாம் நபி வாணி, இந்திய தேசிய காங்கிரஸ்
- 1972: சைஃப் உல்லா பட், இந்திய தேசிய காங்கிரஸ்
- 1996: முஷ்தாக் அகமது லோனே, ஜம்மு & காஷ்மீர் தேசிய மாநாடு
- 2002: கைசர் அகமது லோனே, ஜம்மு & காஷ்மீர் தேசிய மாநாடு
- 2008: அப்துல் ஹக் கான், ஜம்மு-காஷ்மீர் மக்கள் ஜனநாயகக் கட்சி
- 2014: அப்துல் ஹக் கான், ஜம்மு-காஷ்மீர் மக்கள் ஜனநாயகக் கட்சி
# கர்னா (சட்டமன்ற தொகுதி)

**கர்னா சட்டமன்றத் தொகுதி** (Karnah Assembly constituency) என்பது இந்தியாவின் வடக்கு மாநிலமான சம்மு காசுமீர் சம்மு காசுமீர் சட்டப் பேரவையில் உள்ள 90 சட்டமன்ற தொகுதிகளில் ஒன்றாகும். இது பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கர்னா (சட்டமன்ற தொகுதி)

## சட்டமன்ற உறுப்பினர்

- 1962: முகமது யூனிஸ் கான், இந்திய தேசிய காங்கிரஸ்
- 1967: முகமது யூனிஸ் கான், இந்திய தேசிய காங்கிரஸ்
- 1972: முகமது யாசீன் ஷா, சுயேச்சை
- 1977: குலாம் காதிர் மிர், ஜம்மு & காஷ்மீர் தேசிய மாநாடு
- 1983: அப்துல் கனி லோனே, ஜம்மு & காஷ்மீர் தேசிய மாநாடு
- 1987: ஷெரிபுதீன் ஷாரிக், ஜம்மு & காஷ்மீர் தேசிய மாநாடு
- 1996: காபில் உர் ரஹ்மான், ஜம்மு & காஷ்மீர் தேசிய மாநாடு
- 2002: காபில் உர் ரஹ்மான், ஜம்மு & காஷ்மீர் தேசிய மாநாடு
- 2008: காபில் உர் ரஹ்மான், ஜம்மு & காஷ்மீர் தேசிய மாநாடு
- 2014: ராஜா மன்சூர் அகமது, ஜம்மு & காஷ்மீர் மக்கள் ஜனநாயகக் கட்சி
- 2024:சாவிது அகமது மிர்சல், சம்மு காசுமீர் தேசிய மாநாட்டு கட்சி
# புனித தாமஸ் சிரோ - மலபார் கத்தோலிக்க தேவாலயம், பாலையூர்

**புனித தாமஸ் சிரோ-மலபார் கத்தோலிக்க தேவாலயம், பாலையூர்** (*St. Thomas Syro-Malabar Church, Palayoor*) என்பது இந்தியாவின், மேற்கு கடற்கரையில் கேரளத்தின், திருச்சூர் மாவட்டத்தில் உள்ள பாலையூரில் அமைந்துள்ள ஒரு கிருத்துவ தேவாலயம் ஆகும். பாரம்பரிய நம்பிக்கையின் படி, இந்த தேவாலயம் கி.பி. 52 இல் &nbsp; இயேசு கிறிஸ்துவின் பன்னிரண்டு திருத்தூதர்களில் ஒருவரான புனித தாமசால் நிறுவப்பட்டது. இது இந்தியாவின் பழமையான தேவாலயங்களில் ஒன்றாகும். இங்கு திருத்தூதர் புனித தாமஸ் இங்குள்ள மக்களுக்கு கிறிஸ்தவத்தை பிரசங்கித்து அறிமுகப்படுத்தினார். அவர் இந்தியாவில் நிறுவிய ஏழு தேவாலயங்களில் இதுவும் ஒன்றாகும். மற்றவை கொடுங்கல்லூர், கொக்கமங்கலம், கோட்டக்காவு, கொல்லம், நிரணம், சாயல் (நிலக்கல்) ஆகிய இடங்களில் உள்ளன . அசலான சிறிய தேவாலயம் சிறியது. ஆனால் அதைச் சுற்றியுள்ள பெரும்பாலானவை வளரச்சிகள் 17 ஆம் நூற்றாண்டில் ஏற்பட்டவை ஆகும்.
# நாட்டிகா கடற்கரை

**நாட்டிகா கடற்கரை** *(Nattika Beach)* இந்தியாவின் கேரளா மாநிலத்தில் உள்ள திருச்சூர் மாவட்டத்தில் திருச்சூரில் அமைதிந்துள்ள ஒரு கடற்கரையாகும். அரபிக் கடல் கரையோரத்தில் இக்கடற்கரை உள்நாட்டு சுற்றுலா பயணிகள் மற்றும் உள்ளூர் மக்களை ஈர்க்கின்ற வகையில் அமைந்துள்ளது. அகன்ற பொன்நிற மணலுடன் உள்ள அந்தக் கடற்கரையில் நிழல் குடைகள், நொறுக்குத்தீனிக்கான சிறுகடைகள் உள்ளன. இது தவிர சிறப்பாக ஆழ்கடல் மீன்பிடிப்பு, கடற்கரை கைப்பந்து, பூப்பந்து ஆகிய விளையாட்டுகளுக்கான வசதிகள் கொண்டதாக உள்ளது. மேலும் இங்குள்ள உப்பங்கழிகள், நாட்டு படகு சவாரிகள், யானை சவாரி, பார்வையாளர்களுக்கான கலாச்சார நிகழ்ச்சிகள் போன்ற பல பொழுதுபோக்கு வசதிகளைக் கொண்டுள்ளதாக உள்ளது.  
நீண்டகால மரபுகளுடன், எளிமையான மக்களைக் கொண்ட ஒரு சாதாரண மீனவர் கிராமமாக இருந்தது இது. மலையாளத்தின் உன்னதமான திரைப்படமான செம்மீன் இப்பகுதியில் படமாக்கப்பட்ட பின்னர் இந்த அழகிய கடற்கரையைப் பற்றி திரைப்பட ஆர்வலர்களும் சுற்றுலாப் பயணிகளும் அரிந்துகொண்டு பிரபலமான ஒன்றாக ஆனது.
# பாவ்லோ பான்சேரி

**பாவ்லோ பான்சேரி** (*Paolo Panceri*; 1833, மிலன் - 1877, நாபொலி) இத்தாலிய இயற்கை ஆர்வலர் ஆவார். இவர் பான்சாரி பாவியா பல்கலைக்கழகத்தில் மருத்துவத்தில் பட்டம் பெற்றார். பின்பு தனது ஆராய்ச்சியை அங்கு தொடங்கினார். 1861ஆம் ஆண்டில் நேபிஸ்சு பல்கலைக்கழக ஒப்பீட்டு உடற்கூறியல் துறையின் தலைவரானார். அவர் அங்குள்ள விலங்கியல் அருங்காட்சியகத்தின் இயக்குநராக பணிபுரிந்தார். இவர் பரிணாமக் கோட்பாடுகளின் உண்மைத் தன்மையில் கவனமாக இருந்தார். நேபிள்சில் உள்ள ஸ்டேசியோன் ஜூலொஜிகா அன்டன் டோன் (தோர்ன் டார்வினியன் கோட்பாட்டாளர்) அமைய அடித்தளமிட்டவர். இவருடைய ஆய்வுகளான கடலில் காணப்படும் முதுகெலும்பற்றவற்றின் உயிரிவளி ஒளிஉமிழ்வு, ஆம்பியாக்சின் ஆய்வுகள் இத்தாலிய ஆய்வுகளை வெளிநாடுகள் உற்றுநோக்கும் வண்ணம் செய்தது. 1874ஆம் ஆண்டில் எகிப்துக்கான பயணத்திற்காகப் பணம் செலுத்துவதற்காகத் தனது புத்தகங்களையும் அறிவியல் ஆவணங்களையும் பிப்லியோடெகா யுனிவர்சிட்டேரியா டி நாப்போலிக்கு விற்றார். இயற்கை அறிவியல் மற்றும் ஒப்பீட்டு உடற்கூறியலில் பத்தொன்பதாம் நூற்றாண்டில் மாதிரி நூலகம் அமைக்க இவை முன்மாதிரியாக அமைந்தது. கார்லோ எமெரி, லியோபோல்டோ மேகி மற்றும் அன்டோனியோ டெல்லா வால்லே முதலானோர் பான்சேரியின் மாணவர்களாவர். இவர் தனது 44 வயதில் இறந்தார்.
# பாவ்லோ பான்சேரி

## பணிகள்

- *Prelezione al corso di anatomia comparata nella R. Università di Pavia* (Milano 1861);
- *Note di Anatomia comparata, raccolte dalle lezioni del prof. Paolo Panceri da Antonio Della Valle* (Napoli 1875);
- *Speranze nell’avvenire delle scienze naturali*. Discorso inaugurale (Napoli 1875).
# எர்ன்ஸ்ட் அகல்

**கிறிஸ்டோஃப் குஸ்டாவ் எர்னெஸ்ட் அகல்** (C*hristoph Gustav Ernst Ahl*; 1 செப்டம்பர் 1898 - 14 பிப்ரவரி 1945) செருமனிய விலங்கியல் நிபுணர் ஆவார். இவர் பெர்லினில் பிறந்தார். பெர்னிலில் உள்ள இயற்கை வரலாற்று அருங்காட்சியகத்தில் மீனியல் மற்றும் இருவாழ்விகள், ஊர்வன (கெர்பெட்டாலஜி) துறையின் இயக்குநராக இருந்தார். தாஸ் அக்வாரியம் என்னும் ஆராய்ச்சி இதழின் முதன்மைத் தொகுப்பாசிரியராக 1927 முதல் 1934 வரை இருந்தார்.  
இரண்டாம் உலகப் போரின்போது அகல், வேர்மாக்ட் நிலையில் போலந்து மற்றும் வட ஆப்பிரிக்கா பின்னர் யூகோஸ்லாவியாவில் போராடினார். அகல் யூகோஸ்லாவியாவில் தஞ்சம் அடைந்தபோது செருமன் நாட்டவர் என நினைத்துத் தூக்கிலிட்டனர்.  
தட்டான்கள் குறித்த ஆய்வினை முதலில் மேற்கொண்ட இவர் அவற்றின் பேரினம் என்ன என்பதைத் தீர்மானித்தார்.  
இரண்டு வகை பல்லிகளின் அறிவியல் பெயர்களில் அகல் நினைவு கூறப்படுகிறார். அவை அனோலிஸ் அஹ்லி (*Anolis ahli*) மற்றும் எமோயா அஹ்லி (*Emoia ahli*) என்பன.
# சில்வர் ஸ்டோர்ம் கேளிக்கைப் பூங்கா, அதிரப்பள்ளி

**ஸ்டோர்ம் கேளிக்கைப் பூங்கா, அதிரப்பள்ளி** (*Silver Storm*) என்பது இந்தியாவின் கேரளத்தின், திருச்சூர் மாவட்டம் வட்டிலாபாறை அஞ்சல், சாலக்குடி என்ற இடத்தில் அமைந்துள்ள ஒரு கேளிக்கைப் பூங்கா ஆகும். அதிரப்பள்ளிக்கு அருகில் உள்ள இந்த பொழுதுபோக்குப் பூங்காவானது மலைத்தொடச்சி பகுதியில் 19 கி.மீ. தொலைவில் காடுகளும், அருவிகளும் சூழந்துள்ள இடத்தில் அமைக்கபட்டுள்ளது. இங்கு கோ-கார்ட்டிங், பிளையிங் டச்மேன், ஜுராசிக் ஸ்பிஆஷ், பம்பிங் போட், ஸ்கை-ஜெட் உள்ளிட்ட பட விளையாட்டுகள் உள்ளன.
# பெர்னார்டு ஆல்டம்

**ஜோஹன் பெர்னார்ட் தியோடர் ஆல்டம்** (*Johann Bernard Theodor Altum*; 31 சனவரி 1824, முன்ஸ்டர், வெஸ்ட்பாலியா மாகாணம் - 1 பிப்ரவரி 1900, எபர்ஸ்வால்ட்) செருமனி நாட்டைச் சார்ந்த கத்தோலிக்கப் பாதிரியார், விலங்கியல் நிபுணர் மற்றும் வன விஞ்ஞானி ஆவார்.
# பெர்னார்டு ஆல்டம்

## பின்புலம்

ஆல்டம், காலணி தயாரிப்பாளரான பெர்னார்ட் தியோடர் ஆல்டம் மற்றும் முன்ஸ்டரின் அன்னா கெர்ட்ரூட் அன்டோனெட் ஹுடர் ஆகியோருக்கு மகனாப் பிறந்தார். உள்ளூர் தொடக்கப் பள்ளியில் ஆரம்பக் கல்விக்குப்பின் பவுலினம் ஜிம்னாசியத்தில் (முன்ஸ்டர்) சேர்ந்து 1845ஆம் ஆண்டு பட்டம் பெற்றார். ஆல்டம் முன்ஸ்டரில் தத்துவம் மற்றும் இறையியலைப் படித்தார். பின்னர் 1849இல் ஒர் பாதிரியாராக நியமிக்கப்பட்டார். பின்னர், இவரது ஆர்வம் விலங்கியலை நோக்கிச் சென்றது. இவருக்கு விலங்கியலை ஜோகன்னஸின் பயிற்றுவித்தவர்கள் பெர்லினில் பீட்டர் முல்லர் மற்றும் மார்ட்டின் லிச்சென்ஸ்டைன் ஆவார்கள். 1855 ஆம் ஆண்டில் ஹோமர், எஸ்கிலஸ், சோஃபோக்கிள்ஸ் மற்றும் யூரிப்பிடிஸை ஒப்பிட்டு வழங்கிய ஆய்வுகளுக்காக முனைவர் பட்டம் பெற்றார். 1859 முதல் அவர் முன்ஸ்டர் பல்கலைக்கழகத்தில் விரிவுரையாளராக இருந்தார். பின்னர் 1869ஆம் ஆண்டில் ஜூலியஸ் தியோடர் கிறிஸ்டியன் ராட்ஸெபர்க்கினைத் தொடர்ந்து எபர்ஸ்வால்டில் உள்ள வனவியல் பயிற்சி நிறுவனத்துக்கு மாற்றப்பட்டார்.  
1893 முதல் 1900 வரை அவர் செருமனி பறவை இயல் வல்லுநர்கள் சங்கத்தின் தலைவராக இருந்தார்.  
1935 ஆம் ஆண்டில் ஆல்டமின் 1868 ஆம் ஆண்டு எழுதிய டெர் வோகல் அண்ட் சீன் லெபனைப் குறித்து எர்ன்ஸ்ட் மேயர் எழுதினார். இதில் எலியட் ஹோவர்டால் 1920ல் இங்கிலாந்து பறவையியலாளர்களின் கருத்துக்களான பறவைகளின் ஆளுமை எல்லையினை குறிப்பிட்டு இருந்தார். உணவு கிடைப்பதற்கான பிராந்திய அளவின் உறவு மற்றும் உயிரினங்களுக்கிடையேயான போட்டி அல்லது பற்றாக்குறை எவ்வாறு பிராந்திய மோதலை அல்லது இரண்டு இனங்களுக்கு இடையே தீர்மானிக்கப்படுவதை ஆய்வு செய்தது. ஆல்டமின் கருத்துக்கள் அவரது புத்தகம் வெளிவந்தபோது ஆல்பிரட் ப்ரெம் உட்பட பலராலும் விமர்சனத்திற்கு உள்ளான போதும் எவ்வித சலனமும் இன்றி ஓயாத படைப்பாளியாக இருந்தார்.  ஏப்ரல் 6, 1868இல் பெர்லின் பறவையியலாளர்கள் கூட்டத்தில், அல்தூமின் பணி இறையியல் மற்றும் தொலைத்தொடர்பு சார்ந்ததாகவும், விலங்கியல் பற்றிய நவீன புரிதலை எதிர்ப்பதாகவும், பறவைகள் மற்றும் விலங்குகளை (உள்ளுணர்வால் இயக்கப்படும்) இயந்திரங்களாக மாற்றுவதாகவும், அவற்றின் நுண்ணறிவினை அங்கீகரிக்காமல் உள்ளதைக் குறிப்பிட்டு, இதன் மூலம் பறவைகள் குறித்த ஆய்வின் மதிப்பினைக் குறைப்பதாகக் கூறினார்.
# பெர்னார்டு ஆல்டம்

## பணிகள்

- *Homeri cum Aeschyli, Sophoclis, Euripidis comparantur*, (dissertation), Berlin 1855.
- *Winke zur Hebung des zoologischen Unterrichts* (a zoology instruction manual), Münster 1863.
- *Die Säugetiere des Münsterlands*, Münster (Mammals of "Münster country"), 1867.
- *Der Vogel und sein Leben*, Münster 1868 (Birds and their lives); published in several editions, 7th edition 1903.
- *Forstzoologie* (Forest zoology; volume 1: mammals, volume 2: birds, volume 3: insects; general insects and beetles).
- I. *Säugethiere*. Second improved and enlarged edition, published by Julius Springer, Berlin 1876.
- II. *Vögel*. published by Julius Springer, Berlin 1873.
- III. *Insecten. 1. Abth. Allgemeines und Käfer*. Second improved and enlarged edition, published by Julius Springer, Berlin 1881.
# டிரீம் வேர்ல்ட் வாட்டர் பார்க்

**டிரீம் வேர்ல்ட் வாட்டர் பார்க்** (*Dreamworld Water Park*) என்பது இந்தியாவின் கேரளத்தின், திருச்சூர் மாவட்டம் கஞ்ஞிராப்பள்ளி அஞ்சல், சாலக்குடி என்ற இடத்தில் அமைந்துள்ள ஒரு கேளிக்கைப் பூங்கா ஆகும். சாலக்குடிக்கு எட்டு கி.மீ தொலைவில் அதிரப்பள்ளி அருவிக்கு அருகில் உள்ள இந்த பொழுதுபோக்குப் பூங்காவில் 42க்கும் மேற்பட்ட விளையாட்டு சவாரிகள் உள்ளன. இவற்றில் பாதிக்கும் மேற்பட்டவை நீர் விளையாட்டுகளாகும். இந்த வளையாட்டுகளில் குறிப்பிடத்தக்கவை எட்டு அடி ஆழ அலைகுளம், மழை நடனம், அமேசான் ஆறு, சூம் ரைட், ரிவால்விங் பேரல், லேசி ரிவர், அக்வா-ஷட்டில், டிராகன் தொடருந்து, ஏர்-ஹாக்கி, டால்பின் சவாரி போன்றவை ஆகும்.
# வம்சோத்தாரகர் கோயில், பெருங்களூர்

**வம்சோத்தாரகர் கோயில்** என்பது தமிழ்நாட்டின் புதுக்கோட்டை மாவட்டத்தில் புதுக்கோட்டை வட்டத்தின் பெருங்களூரில் உள்ள ஒரு சிவன் கோயில் ஆகும்.
# வம்சோத்தாரகர் கோயில், பெருங்களூர்

## அமைவிடம்

புதுக்கோட்டை-தஞ்சாவூர் சாலையில் புதுக்கோட்டையிலிருந்து 19 கி.மீ. தொலைவில் இக்கோயில் அமைந்துள்ளது. முற்காலத்தில் இங்கு முல்லை மரங்கள் அதிகம் இருந்ததால் முல்லை வனம் எனவும், மூன்றாம் குலோத்துங்க சோழனால் புதுப்பிக்கப்பட்டதால் சோழலிங்கபுரம் எனவும் இவ்வூர் அழைக்கப்பட்டது.
# வம்சோத்தாரகர் கோயில், பெருங்களூர்

## அமைப்பு

கோயிலின் மேற்கில் குளம் உள்ளது. குளத்திற்கும் கோயிலுக்கும் நடுவில் வன்னி மரம் உள்ளது. வன்னி மரத்தின்கீழ் விநாயகர், நாகர், அய்யனார் உள்ளனர். திருச்சுற்றில் விநாயகர், சுப்பிரமணியர், சண்டிகேஸ்வரர், தட்சிணாமூர்த்தி, துர்க்கை, பைரவர் ஆகியோரின் சன்னதிகள் உள்ளன. கோயிலின் கிழக்கில் இறைவி சன்னதி உள்ளது. அச்சன்னதிக்கு எதிரே இருந்த நவக்கிரக சன்னதியானது திருப்பணியின்போது திருச்சுற்றில் அமைக்கப்பட்டது.
# வம்சோத்தாரகர் கோயில், பெருங்களூர்

## இறைவன், இறைவி

இக்கோயிலில் உள்ள இறைவன் வம்சோத்தாரகர், இறைவி மங்களநாயகி. அம்மன்னன் குழந்தைப்பேறு வேண்டி சிவனை வணங்கியபோது, இறைவன் கிழக்கு நோக்கிய நிலையில் ஒரு லிங்கத்தையும், மேற்கு நோக்கிய நிலையில் ஒரு லிங்கத்தையும் அமைக்கும்படி கூறினார். மேற்கு நோக்கிய லிங்கத்தை பெருங்களூரிலும், கிழக்கு நோக்கிய லிங்கத்தை மேற்கு சோழலிங்கபுரத்திலும் அமைத்தார். இரு லிங்கங்களுக்கு நடுவில் நின்று இறைவனைப் பிரார்த்தித்த நிலையில் அவருக்கு இரு ஆண் குழந்தைகள் பிறந்தனர். சோழனுக்கு இறைவன் குழந்தை பாக்கியத்தைத் தந்ததால் இவ்விறைவன் வம்சோத்தாரகர் என்றும், குலோத்துங்கநாதர் என்றும் அழைக்கப்படுகிறார்.
# வம்சோத்தாரகர் கோயில், பெருங்களூர்

## திறந்திருக்கும் நேரம்

திருவனந்தல் (காலை 6.00 மணி), சிறுகாலசந்தி (காலை 7.00 மணி), காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் ஆறு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 5.00 முதல் 8.30 வரையிலும் திறந்திருக்கும். வைகாசி விசாகம் 10 நாள்கள், ஆடிப் பூரம் 10 நாள்கள் ஆகிய விழாக்கள் சிறப்பாகக் கொண்டாடப்பெறுகின்றன.
# சாந்தி பவன்

**சாந்தி பவன்** (*Shanti Bhavan*)என்பது இந்தியாவின் பெங்களூரைத் தளமாகக் கொண்ட அமெரிக்க 501 (இ) (3) மற்றும் இந்தியா 80-ஜி கீழ் பதிவு பெற்ற ஒரு இலாப நோக்கற்ற அமைப்பாகும். இந்த அமைப்பு தமிழ்நாட்டின் பாலிகானப்பள்ளியில் மழலையர் வகுப்பு முதல் 12ஆம் வகுப்பு வரையான ஒரு குடியிருப்புப் பள்ளியை நடத்தி வருகிறது. பள்ளியானது ஆண்டுதோறும் 12 சிறுவர்களையும் 12 சிறுமிகளையும் (4 வயது) மழலையர் வகுப்பிற்கு சேர்க்கிறது. அதன்பிறகு, கோடை மற்றும் குளிர்கால விடுமுறையைத் தவிர்த்து மாணவர்கள் ஆண்டு முழுவதும் பள்ளியிலேயே தங்குவர். இங்கு, மாணவர்கள் இலவசமாக தங்குகிறார்கள். மேலும், அவர்களுக்கு ஊட்டச்சத்தான உணவு, உடைகள், தங்குமிடம், கல்வி, சுகாதாரம் மற்றும் மனநல ஆலோசனைகள் போன்றவைகள் வழங்கப்படுகிறது. இந்தப் பள்ளி இந்தியாவின் மிகவும் வலுவான கல்வி பாடத்திட்டங்களில் ஒன்றான இந்திய பள்ளி சான்றிதழ் தேர்வுகளுக்கான வாரியத்தால் அங்கீகாரம் பெற்றது. மேலும் மாணவர்களின் 10 மற்றும் 12 ஆம் வகுப்புத் தேர்வுகளை நிர்வகிக்கிறது. இது மாணவர்களின் 12 ஆம் வகுப்புக்குப் பிறகு, அவர்களின்கல்லூரிக் கல்விக்கு பணம் செலுத்துகிறது.  
தற்போது, கிராமப்புற கிராமங்கள் அல்லது நகர்ப்புற சேரிகளில் இருந்து வரும் சுமார் 300 மாணவர்களுக்கு இந்த பள்ளி இடமளிக்கிறது. மாணவர்களில் பெரும்பான்மையானவர்கள் (95%) தலித்துகள் - முன்னர் தீண்டத்தகாதவர்கள் என்று அழைக்கப்பட்டனர். சாதி அடிப்படையிலான பாகுபாடு காரணமாக, மாணவர்கள் மிகவும் வறிய பின்னணியில் இருந்து வருகிறார்கள். பெரும்பாலான குடும்பங்கள் ஒரு நாளைக்கு 2 டாலருக்கும் குறைவான வருமானத்திலேயே வாழ்கின்றன. பல குடும்பங்கள் தலைமுறை வறுமையை அனுபவிக்கின்றன. அவர்களின் வீடுகளில் மின்சாரம் அல்லது தண்ணீர் போன்றவை இருப்பதில்லை. இவர்களின் குழந்தைகளுக்கு இருக்கும் கல்விக்கு சாந்தி பவன் மட்டுமே ஒரே வாய்ப்பாகும்.  
கணிதம், வரலாறு, புவியியல், இந்தி, ஆங்கில எழுத்து / வாசிப்பு, இயற்பியல், வேதியியல், வணிகம், கணக்கியல், உயிரியல் போன்ற பாடங்களில் மாணவர்கள் கல்வி கற்கின்றனர். பழைய மாணவர்கள் எழுத்து, பொதுவெளியில் பேசுதல் மற்றும் விவாதங்களில் கலந்து கொள்கிறார்கள். மாணவர்கள் கைப்பந்து, கூடைப்பந்து, கால்பந்து போன்ற விளையாட்டுகளில் ஈடுபட முடிகிறது. இறுதியாக, மாணவர்கள் தன்னார்வத் தன்மை, பெண்ணியம், தலைமைத்துவம் மற்றும் தனிப்பட்ட / உணர்ச்சி வளர்ச்சியின் முக்கியத்துவத்தைக் கற்றுக்கொள்கிறார்கள்.  
இந்தப் பள்ளியில் கல்வியை கற்ற பின்னர், மாணவர்கள் புனித ஜோசப் வணிகக் கல்லூரி, பெங்களூரில் உள்ள தேசிய சட்டப் பள்ளி மற்றும் பல கல்லூரிகளில் சேர செல்கின்றனர். இதன்தற்போதைய பட்டதாரிகள் அமேசான், டெலாய்ட், எர்ன்ஸ்ட் & யங், கோல்ட்மேன் சாச்ஸ், ஜே.பி. மோர்கன் மற்றும் யாகூ போன்ற நிறுவனங்களில் முழுநேர வேலைகளைப் பெற்றுள்ளனர். மேலும், இதன் பட்டதாரிகள் தங்கள் சம்பளத்தின் ஒரு பகுதியை தங்கள் குடும்பங்களுக்கும் சமூகங்களுக்கும் திருப்பித் தருகிறார்கள். இதன் மூலம் தலைமுறை வறுமை சுழற்சியை அணைப்பதற்கான பணியை செய்கிறார்கள்.
# சாந்தி பவன்

## வரலாறு

இந்த பள்ளியை இந்திய-அமெரிக்க தொழிலதிபரும், பரோபகாரியுமான டாக்டர் ஆபிரகாம் ஜார்ஜ் என்பவர் நிறுவினார். இந்திய இராணுவத்தில் பணியாற்றிய பிறகு, இவர் நியூயார்க் பலகலைக்கழகத்தின் ஸ்டெர்ன் வணிகப்பள்ளியில் பயின்றார். தனது சொந்த நிறுவனமான பன்னாட்டு கணினி நிறுவனத்தை தொடங்கினார். 1995 ஆம் ஆண்டில், இவர் ஜார்ஜ் அறக்கட்டளை என்ற இலாப நோக்கற்ற அமைப்பைத் தொடங்கினார். பொருளாதார ரீதியாகவும் சமூக ரீதியாகவும் பின்தங்கிய குழந்தைகளுக்கு, பெரும்பாலும் தலித் குழந்தைகள், கிராமப்புற இந்தியாவில் - குறிப்பாக தமிழ்நாடு, ஆந்திரா மற்றும் கர்நாடகா போன்ற பகுதிகளில் உதவுவதற்காக ஜார்ஜ் அறக்கட்டளையின் திட்டமாக இந்தப் பள்ளி ஆகத்து 1997 இல் நிறுவப்பட்டது.  
2008 ஆம் ஆண்டில், உலகளாவிய நிதி நெருக்கடியின் விளைவாக, இந்தப் பள்ளி அதன் சொந்த நிதி நெருக்கடிக்கு ஆளானது. செயல்பாட்டு இயக்குநர் அஜித் ஜார்ஜ் தலைமையில், சாந்தி பவன் குழந்தைகள் திட்டம் ஒரு தனியார் நிதியளிக்கப்பட்ட நிறுவனத்தில் இருந்து தனிப்பட்ட நன்கொடைகள், பெருநிறுவனங்கள் மற்றும் தன்னார்வ தொண்டு நிறுவனங்கள் மற்றும் மானியங்களின் கலவையான மாதிரியாக மாறியது. செப்டம்பர் 10, 2008 அன்று, சாந்தி பவன் ஜார்ஜ் அறக்கட்டளையிலிருந்து பிரிந்து சாந்தி பவன் கல்வி அறக்கட்டளையின் கீழ் இயங்கும் ஒரு இலாப நோக்கற்ற அமைப்பாக மாறியது.  
2017 ஆம் ஆண்டு நிலவரப்படி, இந்தப் பள்ளி 8 பட்டப்படிப்பு வகுப்புகள் (110 மாணவர்கள்) மற்றும் எண்ணும். 97% உயர்நிலைப் பள்ளி தக்கவைப்பு வீதமும், 98% கல்லூரி தக்கவைப்பு வீதமும் கொண்டது. அதன் கல்லூரி பட்டதாரிகள் தங்கள் வாழ்க்கையின் முதல் ஐந்து ஆண்டுகளில் பெற்றோர்கள் அவர்கள் வாழ்நாள் முழுவதையும் செய்வதை விட அதிகமாக செய்கிறார்கள். சாந்தி பவன் மாணவர்கள் தங்கள் வருமானத்தில் 20-50% தங்கள் குடும்பங்களுக்கும் உதவி தேவைப்படும் பிற குழந்தைகளுக்கும் உதவுகிறார்கள்.  
தற்போது சாந்தி பவன் குழு இந்தியாவில் இரண்டாவதாக ஒரு பள்ளியைக் கட்ட பணம் திரட்டும் பணியில் ஈடுபட்டுள்ளது.
# சாந்தி பவன்

## நோக்கம்

நவீன உலகளாவிய பணியிடத்தில் வெற்றிபெவதை அனுமதிக்க, இந்தியாவின் மிகவும் பின்தங்கிய குழந்தைகளுக்கு, பெரும்பாலும் கீழ் சாதியினர் அல்லது தலித்துகள் ஆகியோருக்கு முழுமையான, தரமான கல்வியை வழங்குவதை இந்த அமைப்பு நோக்கமாகக் கொண்டுள்ளது. இந்த குழந்தைகளுக்கான வறுமை சுழற்சியை உடைப்பதன் மூலம், குடிமை ஈடுபாடு மற்றும் தொண்டு கொடுப்பதை மாதிரியாகக் கொண்டு, சாந்தி பவன் இந்தியாவில் ஒரு தலைமுறை மாற்றத்தை உருவாக்குபவர்களையும் தலைவர்களையும் உருவாக்குவதை நோக்கமாகக் கொண்டுள்ளது. அவர்கள் தங்கள் சமூகங்களை வறுமையிலிருந்து உயர்த்துவர்.
# சாந்தி பவன்

## முறை

வறுமை மட்டத்திற்கு கீழ் உள்ள நான்கு வயதுக்குட்பட்ட குழந்தைகளை இந்த பள்ளி சேர்த்துக் கொள்கிறது . சாந்தி பவன் அவர்கள் பள்ளி மற்றும் கல்லூரி வழியாக தங்கள் ஆண்டுகளில் நிதி ரீதியாக ஆதரவளித்து, 17 ஆண்டுகால ஆதரவையும் உயர்தர கல்வியையும் வழங்குகிறது.  
இந்தப் பள்ளியில் முழுநேர ஆசிரியர்கள் மற்றும் சர்வதேச தன்னார்வலர்கள் பணியாற்றுகின்றனர். அவர்களுக்கு வளாகத்தில் தங்குமிடம் வழங்கப்படுகிறது. வகுப்புகள் கற்பிப்பதன் மூலமும், மாணவர்களின் பாடநெறிகளுக்கு உலகளாவிய முன்னோக்கை வழங்குவதன் மூலமும் தன்னார்வலர்கள் மாணவர்களின் கல்வியை ஆதரிக்கின்றனர். மாணவர்கள் உலகளாவிய நிகழ்வுகள், பெண்ணியம், தலைமைத்துவ மேம்பாடு மற்றும் அவர்கள் எதிர்கொள்ளும் உள்ளூர் பாகுபாட்டை எவ்வாறு சமாளிப்பது என்பதற்கான வழிகாட்டுதல் உள்ளிட்ட முழுமையான கல்வியைப் பெறுகிறார்கள்.
# சாந்தி பவன்

## செலவு

சாந்தி பவனில் ஒரு நாளைக்கு ஒரு மாணவருக்கான செலவு சுமார் 4 அமெரிக்க டாலர் ஆகும். ஒரு வருடத்திற்கான செலவு, மழலையர் வகுப்பு முதல் 12-ஆம் வகுப்பு வரை ஒரு மாணவருக்கு சுமார் 1600 அமெரிக்க டாலர் செலவாகிறது. ஒரு கல்லூரி மாணவருக்கு, ஆண்டுக்கு சுமார் 3200 அமெரிக்க டாலர் செலவாகிறது.
# சாந்தி பவன்

## ஊடகம்

சாந்தி பவன் சமீபத்தில் *தி பேக்வர்ட் கிளாஸ்* (2014) என்ற ஆவணப்படத்திலும், நெட்ஃபிக்ஸ் ஆவணப்படத் தொடர்களான *டாட்டர்ஸ் ஆஃப் டெஸ்டினி: தி ஜர்னி ஆஃப் சாந்தி பவன்* (2017), வனேசா ரோத் போன்றவற்றை எழுதி, இயக்கியது மற்றும் இணைந்து தயாரித்தது.  
2016 ஆம் ஆண்டில், சாந்தி பவனின் மாணவி கீர்த்தி *கிளாமர்ஸ் தி கேர்ள்* என்ற திட்டத்தில் தேர்ந்தெடுக்கப்பட்டார்.  
2014 ஆம் ஆண்டில், சாந்தி பவன் மாணவி விசாலி இந்த ஆண்டின் *கிளாமர்ஸ் தி கேர்ள்* திட்டத்தின் ஒருவராக கௌரவிக்கப்பட்டார்.
# சாந்தி பவன்

## கூட்டாளர்கள் மற்றும் திட்டங்கள்

இந்த அமைப்பு ஒரு தன்னார்வ திட்டத்தைக் கொண்டுள்ளது. இது சில கல்வி மற்றும் இலாப நோக்கற்ற நிறுவனங்களான வறுமையை முடிவுக்குக் கொண்டுவரும் கலைஞர்கள் அமைப்பு, மற்றும் கல்வி மற்றும் கல்விசாரா பாடங்களைக் கற்பிப்பதற்கான ஷீ ஈஸ் கர்ஸ்ட் போன்ற தன்னார்வ கல்வியாளர்களைப் பயன்படுத்துகிறது.
# சுருமி நிலையம்

**சுருமி நிலையம்** (Tsurumi Station, சப்பானியம்: 鶴見駅) யோக்கோகாமா நகரத்தின் சுருமி வார்டில் உள்ள, ஒரு இரயில் நிலையம் ஆகும், இது கிழக்கு சப்பான் இரயில் நிறுவனத்தால் (JR கிழக்கு) இயக்கப்பட்டு வருகிறது.
# சுருமி நிலையம்

## கோடுகள்

சுருமி நிலையம் என்பது கெய்ஹின்-தஹோகு கோடு மற்றும் சுருமி கோடு (இது ஒரு முனையம்) ஆகியவற்றுக்கு இடையேயான ஒரு பரிமாற்றமாகும், இது 52.0 ஆகும் &nbsp; அமியா நிலையத்தில் உள்ள கெய்ஹின்-தஹோகு கோட்டின் வடக்கு முனையிலிருந்து கி.மீ.
# சுருமி நிலையம்

## நிலைய தளவமைப்பு

சுருமி நிலையம் ஒரு உயரமான நிலையமாகும், இது கெய்ஹின்-டோஹோகு கோட்டிற்கு ஒரு தீவு தளம், மற்றும் சுருமி கோட்டிற்கு இரண்டு எதிர் பக்க தளங்கள் .  
கெய்ஹின்-டோஹோகு லைன் பிளாட்பாரத்தின் வடக்குப் பகுதியிலிருந்து, இரு திசைகளிலும் டோக்காய்டோ லைன் பயணிகள் ரயில் பாதைகள், டோக்காய்டோ லைன் டோக்கியோவில் செல்லும் சரக்கு ரயில் தடங்கள், ஒரே இரவில் ரயில்கள் நிறுத்த மூன்று தடங்கள், மற்றும் டோக்காய்டோ லைன் டோக்கியோவிலிருந்து வரும் திசையில் சரக்கு ரயில் தடங்கள். இவை எதுவுமே தளங்களைக் கொண்டிருக்கவில்லை.  
கெய்ஹின்-டோஹோகு கோட்டிற்கும் சுருமி கோட்டிற்கும் இடையில் ஒரு டிக்கெட் வாயில் உள்ளது, இது சுருமி கோடு தனி Tsurumi Rinkō Tetsudō Kabushiki Gaisha ஆல் இயக்கப்படும் போது எஞ்சியிருக்கிறது.  
*மிடோரி நோ மடோகுச்சி* ஊழியர்கள் டிக்கெட் அலுவலகம் மற்றும் தானியங்கி டிக்கெட் வாயில்கள் உள்ளன. கெய்ஹின்-டோஹோகு லைன் இயங்குதளங்கள் எஸ்கலேட்டர்கள் மற்றும் லிஃப்ட் மூலம் இசைக்குழுவுடன் இணைக்கப்பட்டுள்ளன.
# சுருமி நிலையம்

## அருகிலுள்ள நிலையங்கள்

சுருமி நிலையம் நவம்பர் 15, 1872 இல் ஜப்பானிய அரசு ரயில்வேயில் ( ஜப்பானிய தேசிய ரயில்வேயின் முன்னோடி) டெய்கைட் மெயின் லைனில் ஒரு நிலையமாக திறக்கப்பட்டது, ஆரம்பத்தில் பயணிகளின் நடவடிக்கைகளுக்கு மட்டுமே. சரக்கு சேவைகள் ஏப்ரல் 1, 1898 இல் தொடங்கியது. கெய்ஹின் லைன் டிசம்பர் 20, 1914 முதல் சுரூமிக்கு நடவடிக்கைகளைத் தொடங்கியது. டிசம்பர் 23, 1934 இல், சுரூமி ரின்கே ரயில்வே (இன்றைய சுரூமி லைன்) சுரூமி நிலையத்துடன் இணைக்கப்பட்டது. நவம்பர் 9, 1963 இல் சுரூமி விபத்து நடந்த ஒரு பெரிய ரயில் விபத்து நடந்த இடம் இந்த நிலையம். போருக்குப் பிந்தைய ஐந்து பெரிய ஜே.என்.ஆர் விபத்துகளில் இதுவும் ஒன்றாகும். ஏப்ரல் 1, 1987 இல் ஜே.என்.ஆரை தனியார்மயமாக்கிய பின்னர், இந்த நிலையம் ஜே.ஆர் ஈஸ்டால் இயக்கப்படுகிறது.
# சுருமி நிலையம்

## பயணிகள் புள்ளிவிவரங்கள்

2013 ஆம் நிதியாண்டில், இந்த நிலையம் தினசரி சராசரியாக 78,272 பயணிகளால் பயன்படுத்தப்பட்டது (போர்டிங் பயணிகள் மட்டும்), இது ஜே.ஆர் ஈஸ்டால் இயக்கப்படும் 56 வது பரபரப்பான நிலையமாகும். முந்தைய ஆண்டுகளில் தினசரி சராசரி பயணிகள் புள்ளிவிவரங்கள் (போர்டிங் பயணிகள் மட்டும்) கீழே காட்டப்பட்டுள்ளன.
| Fiscal year | தினசரி வருகை |  |
| --- | --- | --- |
| 2000 | 75,234 |  |
| 2005 | 76,197 |  |
| 2010 | 76,665 |  |
| 2011 | 76,445 |  |
| 2012 | 76,583 |  |
| 2013 | 78,272 | } |  
- சோஜிஜி கோயில்
- சுருமி பல்கலைக்கழகம்
- சுருமி வார்டு அலுவலகம்
# எம். உதயகுமார் (அரசியல்வாதி)

**பழனி எழிலன் மயில்வாகனம் உதயகுமார்** (*Palani Elilan Mylvaganam Udayakumar*; பிறப்பு: 28 செப்டம்பர் 1967) இலங்கையின் மலையகத் தமிழ் அரசியல்வாதி ஆவார்.  
உதயகுமார் 1967 செப்டம்பர் 28 இல் பிறந்தவர். இவர் முன்னர் இலங்கை தொழிலாளர் காங்கிரஸ் கட்சியின் பிரதித் தலைவராக இருந்து பின்னர் பழனி திகாம்பரத்தின் தேசிய தொழிலாளர் சங்கத்தில் இணைந்தார்.  
உதயகுமார் மத்திய மாகாணசபையில் உறுப்பினராக 2009 முதல் 2018 வரை பதவியில் இருந்தார்.  
**எம். உதயகுமாரின் தேர்தல் வரலாறு**  
| 2009 மாகாணசபை | நுவரெலியா மாவட்டம் | இலங்கை தொழிலாளர் காங்கிரஸ் | ஐக்கிய தேசியக் கட்சி | align= | **தெரிவு** |  |
| --- | --- | --- | --- | --- | --- | --- |
| 2013 மாகாணசபை | நுவரெலியா மாவட்டம் | இலங்கை தொழிலாளர் காங்கிரஸ் | ஐக்கிய மக்கள் சுதந்திரக் கூட்டணி | align= | **தெரிவு** |  |
| 2020 நாடாளுமன்றம் | நுவரெலியா மாவட்டம் | தேசிய தொழிலாளர் சங்கம் | ஐக்கிய மக்கள் சக்தி | align= | **தெரிவு** | } |
# அக்குளம் சுற்றுலா கிராமம்

**அக்குளம் சுற்றுலா கிராமம்** (*Akkulam Tourist Village,*) என்பது இந்தியாவின் கேரளத்தின், திருவனந்தபுரம் மாவட்டம், திருவனந்தபுரத்தில் இருந்து 13 கி.மீ. தொலைவில் உள்ள ஓரு பொழுதுபோக்கு சுற்றுலாதலமாகும். இது அக்களம் ஏரிக்கரையில் அமைந்துள்ளது. இவ்விடத்தில் படகுசவாரி, குழந்தைகளுக்கான விளையாட்டுகள், ஆழமற்ற நீச்சல் குளம் போன்ற போழுதுபோக்கு அம்சங்கள் உள்ளன.
# சாந்தி குமார் மொரார்ஜி

**சாந்தி குமார் மொரார்ஜி** (*Shanti Kumar Morarjee*) (1902 &ndash; 1982) இவர் ஓர் பிரபல தொழிலதிபரும், மகாத்மா காந்தியின் நெருங்கிய கூட்டாளியுமாவார்.
# சாந்தி குமார் மொரார்ஜி

## ஆரம்ப வரலாறு

இவர் இந்தியாவின் ஆலை உரிமையாளரும் கப்பல் அதிபருமான நரோட்டம் மொரார்ஜியின் மகனாவார். இவர் இங்கிலாந்தின் இலண்டன், ஹாரோ பள்ளியில் கல்வி பயின்றார் . இவர் இந்தியாவின் *எஸ்.எஸ். லாயல்டி* என்ற நீராவிக் கப்பலின் குழுவில் இருந்தார். இவரது தந்தை நரோத்தம் மொரார்ஜி, வால்சந்த் இராச்சந்த் மற்றும் பிற பிறமுகர்களுடன் இலண்டனுக்கு தனது முதல் பயணத்தில் இருந்தார். இவர் சுமதி மொரார்ஜி என்பவரை மணந்தார். திருமணத்தின் மூலம் இவர்களுக்கு குழந்தைகள் இல்லை.
# சாந்தி குமார் மொரார்ஜி

## தொழில்

1929 ஆம் ஆண்டில் இவரது தந்தையின் மரணத்திற்குப் பிறகு, இவர் சிந்தியா கப்பல் நிறுவனத்தின் தலைவரானார். இது வால்சந்த் இராச்சந்த், கிலாச்சந்த் தேவ்சந்த் மற்றும் இவர்களது குடும்பத்தினருக்கு இடையிலான ஒரு கூட்டு முயற்சியாக இருந்தது. ஆனால் இவர்களது குடும்ப நிறுவனமான நீராவி கப்பல் நிறுவனத்தின் முக்கியப் பங்கு நிறுவனமான நரோத்தம் மொரார்ஜி & நிறுவனத்தால் நிர்வகிக்கப்பட்டது.  
மொரார்ஜி கோகுல்தாஸ் நெசவாலைகள் மற்றும் கப்பல் நிறுவனங்களின் நிர்வாக முகவர்களாக இருந்த குடும்ப நிறுவனமான நரோத்தம் மொரார்ஜி நிறுவனத்தின் மூத்த கூட்டாளராகவும் இருந்தார். இவரது மனைவி சுமதியும் குடும்ப நிறுவனத்தில் இணை பங்காளராக இருந்தார். மேலும், குடும்ப வணிகமான கப்பல் நிறுவனமான சிந்தியா நீராவிக் கப்பல் நிறுவனத்தை நிர்வகிப்பதில் தீவிரமாக ஈடுபட்டார். *ஈஸ்டர்ன் ஷிப்பிங் கார்ப்பரேஷன்* மற்றும் *ஹிந்துஸ்தான் ஷிப்யார்ட் லிமிடெட்* நிறுவனங்களிலும் இயக்குநராகவும் இருந்தார். மொரார்ஜி கோகுல்தாஸ் ஆலை 1935 ஆம் ஆண்டில் பிரமல் சத்ருபூஜ் என்பவருக்கு விற்கப்பட்டது. இருப்பினும், சாந்தி குமார் இறக்கும் வரை சிந்தியா கப்பல் நிறுவனம் இவருடன் இருந்தது.
# சாந்தி குமார் மொரார்ஜி

## காந்தியுடனான தொடர்பு

இவர் தனது தந்தையின் மூலம் இளம் வயதிலேயே மகாத்மா காந்தியுடன் தொடர்பு கொண்டார். மிகச் சிறிய வயதிலேயே காதி அணியத் தொடங்கினார். இவரும் இவரது மனைவியும் தங்களது வாழ்நாள் முழுவதும் மகாத்மா காந்தியின் நெருங்கிய கூட்டாளியாகவும் நம்பிக்கையுடனும் இருந்தனர். சிறையில் கஸ்தூரிபாய் இறந்தபோது, சிறைக்குள் அனுமதிக்கப்பட்ட சில நெருங்கிய உதவியாளர்களில் சாந்தி குமாரும் இருந்தார். மகாத்மா காந்தி ஆழ்ந்த வருத்தத்தில் இருந்த போது பிரேம்லீலா தாக்கர்சே, கனு காந்தி, கமல்நயன் பஜாஜ் போன்றவர்களுடன் இவர் இருந்தார். 1944 ஆம் ஆண்டில், கஸ்தூரிபாயின் மறைவுக்குப் பிறகு, புனேவில் உள்ள ஆகா கான் அரண்மனையிலிருந்து காந்திஜி விடுவிக்கப்பட்டபோது உடல்நிலை சரியில்லாததால், காந்தி இவரது ஜுஹு மாளிகையில் பல மாதங்கள் தங்கியிருந்தார். இந்த காலங்களில் சரோஜினி நாயுடு மற்றும் விஜய லட்சுமி பண்டிட் ஆகியோரும் இவரது வீட்டில் தங்கினர்.
# சாந்தி குமார் மொரார்ஜி

## சுதந்திர நடவடிக்கைகள்

மேலும், இவர் இந்திய தேசிய காங்கிரசின் முக்கிய தலைவர்களான வல்லபாய் படேல், ஜவகர்லால்நேரு, வைகுந்த் மேத்தா, ஜி.எல் மேத்தா, ஜெயபிரகாஷ் நாராயண், மௌலானா ஆசாத், ராஜேந்திர பிரசாத் மற்றும் பலருடன் நெருக்கமாக தொடர்பு கொண்டிருந்தார். இவர் அரசியல் நடவடிக்கைகள் மற்றும் சுதந்திரத்திற்கு முந்தைய சகாப்தத்தின் முக்கியமான தகவல்தொடர்புகளில் நெருக்கமாக ஈடுபட்டார். இவரும் இவரது மனைவியும், வெள்ளையனே வெளியேறு மற்றும் இந்தியாவின் சுதந்திரத்திற்கான நடவடிக்கைகளில் தீவிரமாக ஈடுபட்டனர்.
# சாந்தி குமார் மொரார்ஜி

## கஸ்தூரிபாய் அறக்கட்டளை

கஸ்தூரிபாய் காந்தி தேசிய நினைவு அறக்கட்டளையின் தலைமை ஆதரவாளர்களான தக்கர் பாப்பா, நாரந்தாஸ் காந்தி, தேவதாஸ் காந்தி, ஜி.டி. பிர்லா, வி. எல். மேத்தா போன்ற பலருடன் இவரும் ஒருவராக இருந்தார்.
# சாந்தி குமார் மொரார்ஜி

## பணிகள்

இந்தியப் பிரிவினையின் போது மகாத்மா காந்தியின் அழைப்பின் பேரில், இவரும் ஷூர்ஜி வல்லபதாஸ் என்பவரும் அங்கு சிக்கித் தவிக்கும் தலித்துகளை இலவசமாக மீண்டும் இந்தியாவுக்குக் கொண்டுவர தங்கள் கப்பல்களை கராச்சிக்கு அனுப்பினர்.  
1969 ஆம் ஆண்டில் காந்தி பிறந்த நூற்றாண்டு நினை அஞ்சல் தலைகளை இந்திய அஞ்சல் துறை வெளியிட்டபோது, மகாத்மா காந்தியின் முத்திரைகளை வடிவமைப்பதில் இவர் அளித்த உதவியை அஞ்சல்துறை பகிரங்கமாக ஒப்புக் கொண்டது.
# சாந்தி குமார் மொரார்ஜி

## இறப்பு

இவர் 1982 இல் இறந்தார். இவர் இறந்த நேரத்தில், இவரது மனைவி சுமதி கவனித்து வந்த நிறுவனங்கள் ஏற்கனவே பெரிய கடன்களிலும் சிக்கல்களிலும் இருந்தன. 1987 ஆம் ஆண்டில், நிறுவனத்தின் கட்டுப்பாட்டை இந்திய அரசு கையகப்படுத்தியது.
# முத்துமாரியம்மன் கோயில், கொன்னையூர்

**முத்துமாரியம்மன் கோயில்** புதுக்கோட்டை மாவட்டம் குளத்தூர் வட்டத்தில் கொன்னையூர் என்னுமிடத்தில் அமைந்துள்ள மாரியம்மன் கோயிலாகும்.
# முத்துமாரியம்மன் கோயில், கொன்னையூர்

## அமைவிடம்

இக்கோயில் புதுக்கோட்டை-பொன்னமராவதி சாலையில் புதுக்கோட்டையிலிருந்து 35 கிமீ தொலைவில் உள்ளது. கொன்றை மரங்கள் அடர்ந்த இடமாக இருந்ததால் கொன்றையூர் என்றாகி தற்போது கொன்னையூர் என்று அழைக்கப்படுகிறது.
# முத்துமாரியம்மன் கோயில், கொன்னையூர்

## தல வரலாறு

முன்னொரு காலத்தில் இந்தப் பகுதி கொன்றை மரங்களும் கற்றாழைச் செடிகளும் சூழ்ந்த வனமாகத் திகழ்ந்தது. பால்காரரான பெரியவர் ஒருவர், அதிகாலையில் எழுந்து, பால் கறந்து, தலையில் தூக்கிச் சென்று ஊருக்குள் சென்று விற்று வருவது வழக்கம். அந்தக் கால கட்டத்தில், ஊர் மக்களை பல விசித்திரமான நோய்கள் தாக்கின; இதனால், நிலத்தில் வேலை செய்ய ஆளே இல்லாமல் போனது. விதைத்தவையெல்லாம், நீர் பாய்ச்ச ஆளின்றி, வாடின; கருகின. மழையும் தப்பிவிட... குடிப்பதற்குக்கூட தண்ணீர் கஷ்டம் எனும் அளவுக்கு அடுத்தடுத்துத் பிரச்சனைகள் தலைதூக்க ஆரம்பித்தன. அதனால் மக்கள் அனைவரும் உலகாளும் நாயகியை வேண்டினர். அவர்களின் நோய்கள் யாவும் குணமாகவேண்டும்; மனமெல்லாம் குளிர்ந்து பூரிக்க வேண்டும்; பூமி செழித்துத் , அனைவருக்கும் வயிறார உணவு கிடைக்கவேண்டும் என யோசித்தவள், பூமிக்குள் புகுந்து கொண்டாள். பாலை எடுத்துக்கொக்ண்டு, வழக்கம்போல் அந்தப் பெரியவர் வரும்போது, கொன்றை மரத்தின் வேர்களில் அவரது கால்கள் பட, தடுமாறினார். பால் மொத்தமும் கொட்டியது. மண்ணெல்லாம் பாலாயிற்று. எத்தனை கவனமாக நடந்துபோனாலும், இப்படித் தடுமாறுவதும், பால் கீழே மண்ணில் கொட்டி வீணாவதும் தினமும் தொடர்ந்தது. பெரியவர் கவலையானார். ஒருநாள், கோடரியால் அந்தக் கொன்றை மரத்தின் வேரை வெட்டினார். அப்படி வெட்டிய கனமுதல் ரத்தமும் பாலுமாக வெளிப்பட, அதிர்ந்துபோனார் பெரியவர். விஷயம் தெரிந்து, ஊரே கூடியது. இன்னும் தோண்டிப் பார்க்க .... அழகிய விக்கிரகத் திருமேனியில் வெளிப்பட்டாள், தேவி ! விக்கிரகத்தை பள்ளத்தில் இருந்து வெளியே எடுத்து , மேடான பகுதியில் வைத்ததுதான் தாமதம்... உடலையே துளைத்தெடுப்பது போல் பெய்தது, கன மழை ! கிணறுகளும் குளங்களும் ஊரணிகளும் நிரம்பின; பிறகு வரப்பு வழியே, வாய்க்கால் வழியே வயல்களுக்குச் சென்று, விதைகளைக் குளிரச் செய்தன. தேகத்தைத் துளைத்த மழையால், மக்களின் தோல் நோய்கள் யாவும் நீங்கின.
# முத்துமாரியம்மன் கோயில், கொன்னையூர்

## விழாக்கள்

ஆடி அமாவாசை, தமிழ் வருடப்பிறப்பு,
# முத்துமாரியம்மன் கோயில், கொன்னையூர்

## திறந்திருக்கும் நேரம்

இக்கோயில் காலை 6.30 மணி முதல் 1.00 மணி வரையிலும், மாலை 3.00 மணி முதல் இரவு 8.00 மணி வரையிலும் திறந்திருக்கும்.
# கமல்நயன் பஜாஜ்

**கமல்நயன் பஜாஜ்** (*Kamalnayan Bajaj*) (1915-1972) இந்தியத் தொழிலதிபரும் அரசியல்வாதியுமாவார்.
# கமல்நயன் பஜாஜ்

## சுயசரிதை

இவர் ஜம்னாலால் பஜாஜின் மூத்த மகனாவார். இவர் 1915 சனவரி 23 அன்று பிறந்தார். இவர் பஜாஜ் குழுமத்தை 1954 இல் தனது மாமாவிடமிருந்து பெற்ற பிறகு அதை பலப்படுத்தினார். இங்கிலாந்தில் உள்ள கேம்பிரிச்சுப் பல்கலைக்கழகத்தில் கல்வியை முடித்தார்.
# கமல்நயன் பஜாஜ்

## சுயசரிதை

### வணிக வாழ்க்கை

இருசக்கர வாகனங்களை தயாரிப்பதில் பஜாஜ் குழுமத்தின் நலன்களை இவர் பன்முகப்படுத்தினார்; முச்சக்கர வண்டிகள்; மற்றும் சீமைக்காரை, அலாய் வார்ப்பு மற்றும் மின் உபகரணங்கள் போன்றவையும் தயாரிக்கப்பட்டது. மற்றும் சிசிர் பஜாஜ் என்ற மூன்று குழந்தைகள் இருந்தனர். ராகுல் பஜாஜ் இவரது மூத்த மகனாவார்.
# கமல்நயன் பஜாஜ்

## சுயசரிதை

### அரசியல் வாழ்க்கை

1957-1971 வரை வர்தா மக்களவைத் தொகுதியிலிருந்து மூன்று முறை மக்களவைக்குத் தேர்ந்தெடுக்கப்பட்டார். இவர் தனது நண்பர் மொரார்ஜி தேசாயுடன் 1969 இல் காங்கிரசில் (ஓ) சேர்ந்து 1971 தேர்தலில் நின்று தோற்றார்.
# கமல்நயன் பஜாஜ்

## சுயசரிதை

### இறப்பு

இவர் மே 1, 1972 இல் தனது 57 வயதில் இறந்தார்.
# கேரள அறிவியல் மற்றும் தொழில்நுட்ப அருங்காட்சியகம்

**கேரள அறிவியல் மற்றும் தொழில்நுட்ப அருங்காட்சியகம்** (*Kerala Science and Technology Museum*) என்பது 1984 ஆம் ஆண்டில் இந்தியாவின், கேரள அரசால் நிறுவப்பட்ட ஒரு தன்னாட்சி நிறுவனமாகும். இது பொது மக்களிடையே, குறிப்பாக இளம் தலைமுறையினரிடையே அறிவியல் மற்றும் அறிவியல்சார்ந்த மனநிலையை வளர்க்கும் மையமாக உள்ளது. இந்த நிறுவனம் கேரளத்தில் உள்ள திருவனந்தபுரம் நகரின் மையப்பகுதியில் அமைந்துள்ளது. இந்த அருங்காட்யகத்துடன் பிரியதர்சினி கோளரங்கம் இணைக்கப்பட்டுள்ளது, இது 1994 முதல் செயல்படுகிறது.